open-index/open-wikipedia-markdown huggingface dataset:
Rūne Velta

**Rūne Velta** (; dzimis ) ir bijušais Norvēģijas tramplīnlēcējs.

Pasaules kausā debitējis 2010. gada martā Oslo, kad ieņēma 43. vietu.  Pasaules čempionātā lidošanā ar slēpēm ieņēma 2. vietu aiz Roberta Kraņeca. 2015. gada Pasaules čempionātā Fālunā kļuva par pasaules čempionu lēcienos no normālā tramplīna un komandu sacensībās uz lielā tramplīna, kā arī ieguva sudraba medaļu jaukto komandu sacensībās un bronzas medaļu lēcienos no lielā tramplīna.

Piedalījies 2014. gada ziemas olimpiskajās spēlēs, lēcienos no normālā tramplīna iegūstot 22. vietu, lēcienos no lielā tramplīna — 24. vietu, bet komandu sacensībās ar Norvēģijas komandu — 6. vietu.

## Ārējās saites
Pasaules čempionāts ziemeļu slēpošanā

**Pasaules čempionāts ziemeļu slēpošanā** ir čempionāts, kas apvieno trīs ziemeļu slēpošanas disciplīnas: distanču slēpošanu, tramplīnlēkšanu un ziemeļu divcīņu, kas ir abu iepriekšminēto disciplīnu kombinācija. To organizē Starptautiskā slēpošanas federācija. Tas notiek kopš 1925. gada vīriešiem, bet sievietes tajā piedalās no 1954. gada. No 1925. gada līdz 1939. gadam pasaules čempionāts notika katru gadu, ieskaitot olimpiskos gadus. Pēc Otrā pasaules kara no 1950. gada līdz 1982. gadam tas notika reizi četros gados, bet kopš 1985. gada tas notiek nepāra gados.

## Čempionāti

## Ārējās saites
* Starptautiskās slēpošanas federācijas mājaslapa
Valstu uzskaitījums pēc alus patēriņa uz vienu iedzīvotāju

thumb|300px|Pasaules karte ar valstu uzskaitījumu pēc alus patēriņa uz vienu iedzīvotāju, 2018. gada dati
**Valstu uzskaitījums pēc alus patēriņa uz vienu iedzīvotāju** ir uzskaitījums, kurā uzskaitītas valstis pēc alus patēriņa uz vienu iedzīvotāju viena gada laikā. Uzskaitījums veikts pēc jaunākajiem pieejamajiem datiem.

## Uzskaitījums

## Atsauces
Bezdelīgu iela

**Bezdelīgu iela** var būt:

* Bezdelīgu iela — iela Daugavpilī;
* Bezdelīgu iela — iela Jūrmalā;
* Bezdelīgu iela — iela Rīgā;
* Bezdelīgu iela — iela Krāslavā;
* Bezdelīgu iela — iela Ogrē;
* Bezdelīgu iela — iela Siguldā;
* Bezdelīgu iela — iela Blontu pagasta Blontos;
* Bezdelīgu iela — iela Carnikavas pagasta Kalngalē;
* Bezdelīgu iela — iela Rundāles pagasta Pilsrundālē;
* Bezdelīgu iela — iela Babītes pagasta Piņķos;
* Bezdelīgu iela — iela Skultes pagasta Skultē;
* Bezdelīgu iela — iela Skultes pagasta Vārzās;
* Bezdelīgu iela — iela Mārupes pagasta Vētrās.

## Skatīt arī
* Pirmo Bezdelīgu iela
Mamuta alas nacionālais parks

**Mamuta alas nacionālais parks** () ir nacionālais parks, kas atrodas Kentuki štata centrālajā daļā. Nacionālajā parkā ietverta daļa Mamuta alas, kas ir pasaulē garākā alu sistēma, izpētīti ir vairāk nekā 650 km alu sistēmas. Parks dibināts 1926. gadā,  kļuvis par nacionālo parku,  — starptautisku biosfēras rezervātu, 1981. gadā iekļauts UNESCO Pasaules mantojuma sarakstā. Parks ir 21 380 ha liels.

Alās atrodami pazemes ezeri un upes, daudzi unikāli ģeoloģiski veidojumi, ieskaitot stalaktītus un stalagmītus, vairākiem no kuriem doti vārdi. Papildu lielajai dabiski izveidotajai ieejai alās ir vairākas mākslīgi izveidotas ieejas.

Alās dzīvo dažādi dzīvnieki, kas evolūcijas procesā pielāgojušies dzīvei tumšā vidē. Vēl ir tikušas atrastas sēnes vai tām radniecīgas sugas. Alās ir atrasti arī daži Amerikas pamatiedzīvotāju mumificēti ķermeņi, iespējams, pirmskolumba laika. Parka virszemes platībā galvenokārt sastopami cietkoksnes meži. Tūristiem papildu alu apmeklējumam populārākās nodarbes ir kanoe, makšķerēšana, pārgājieni mežos, kempingi.

## Ārējās saites

* 

* Mamuta alas nacionālais parks
Kvavars

**Kvavars**, arī **50000 Quaoar** ir transneptūna objekts ar diametru apmēram 1070 ± 38 km. Kvavars, iespējams, ir pundurplanēta, bet precīzi tas nav zināms, jo debess ķermenis atrodas pārāk tālu. Objekts atrodas Koipera joslā un tam ir zināms viens pavadonis – Veivots.

## Atklāšana un nosaukums
Kvararu atklāja  amerikāņu astronomi Maikls Brauns un Čads Truhiljo (*Chadwick A. Trujillo*), izmantojot 1,2 m Samuēla Ošina teleskopu Palomāras observatorijā. Tobrīd 18,5. zvaigžņlieluma objekts atradās Čūskneša zvaigznājā.  Tam tika piešķirts pagaidu apzīmējums . Mazo planētu sarakstā debess ķermenis tika reģistrēts ar numuru 50000. Šādus „apaļus” numurus tobrīd taupīja priekš īpaši lieliem objektiem, piemēram, 20000 Varuna.  Starptautiskā Astronomijas savienība objektam  oficiāli piešķīra vārdu *Kvavars*. Kvavars Tongvas cilts mitoloģijā ir radīšanas dievs.

## Orbīta un fizikālie parametri
Kvavara orbīta ir līdzīga pārējiem klasiskajiem Koipera joslas objektiem, tā ir gandrīz riņķveida ar nelielu slīpumu pret ekliptiku. Orbīta atrodas apmēram 43,3 AU attālumā no Saules un Kvavaram nav orbitālās rezonanses ar Neptūnu.

Atklāšanas laikā Kvavara diametrs tika lēsts apmēram 1260 ± 190 km liels. Tobrīd tas bija lielākais jaunatklātais Saules sistēmas debess ķermenis kopš Plutona atklāšanas. Vēlāk objekta izmēri tika vairākkārt precizēti, izmantojot dažādas metodes. 2007. gadā, izmantojot Spicera kosmisko teleskopu, tika noteikts, ka Kvavara albedo ir 0,19, tas bija vairāk, kā tika domāts agrāk, tādējādi objekta diametrs tika novērtēts vairs tikai kā apmēram 850 km liels.  tika novērots, kā Kvavars aizklāja kādu 16. zvaigžņlieluma zvaigzni. Tas ļāva noteikt, ka objektam ir iegarena forma un tā diametrs ir apmēram 1170 km. 2013. gadā, izmantojot Heršela kosmisko observatoriju un jaunus datus no Spicera kosmiskā teleskopa, tika precizēts Kvavara  un tā pavadoņa diametrs. Kvavaram tas ir 1070 ± 38 km, bet Veivotam 81 ± 11 km.
Kvavars sastāv galvenokārt no iežiem un ūdens ledus. Albedo liecina, ka ledus uz virsmas ir mazāk kā citiem kjubivano. Virsma ir nedaudz sarkana. 2007. gadā veikti pētījumi liecina, ka 5 % virsmas klāj sasalis metāns un etāns.

## Pavadonis

, izmantojot Habla kosmisko teleskopu, Kvavaram tika atklāts pavadonis, kurš riņķo ap to 14500 km attālumā. Pavadonim tika piešķirts pagaidu apzīmējums (50000) Quaoar I, bet  to nodēvēja par Veivotu. Veivots Tongvas cilts mitoloģijā ir radīšanas dieva Kvavara dēls. Pavadoņa diametrs ir apmēram 81 ± 11 km Tas apriņķo Kvavaru pa nedaudz izstieptu orbītu (ekscentricitāte 0,14) reizi 12,438 ± 0,005 dienās. 

## Atsauces

## Ārējās saites
Morkovice-Slīžani

**Morkovice-Slīžani** () ir pilsēta Čehijā, Zlīnas apgabala Kromeržīžas apriņķī.

## Vēsture
Izveidota 1960. gadā, apvienojot Morkovices un Slīžanu ciemus.
Uherske Hradištes apriņķis

**Uherske Hradištes apriņķis** () ir Čehijas Zlīnas apgabala administratīvā iedalījuma vienība. Robežojas ar Zlīnas apgabala Kromeržīžas un Zlīnas apriņķiem, Dienvidmorāvijas apgabala Hodonīnas apriņķi, kā arī Slovākiju.

## Ārējās saites
Mārketinga komunikācijas

**Mārketinga komunikācijas** ir darījumu process, kurā divas vai vairākas puses savstarpēji apmainās ar informāciju, tās nozīmi skaidrojot ar noteiktu simbolu palīdzību. Mārketinga komunikācija ir līdzekļu kopums, ar kuru palīdzību kompānijas tieši vai netieši informē, pārliecina, atgādina patērētājam par savu produktu un zīmolu, ko tie pārdod. Komunikāciju raksturo šādas iezīmes: tā ir apzināta darbība (tiek pieliktas pūles, lai panāktu atbildi), tā ir darījums (visi dalībnieki tiek iesaistīti procesā), un tā balstās uz simboliem (vārdiem, attēliem, mūziku un citu maņu orgānu kairinātājiem). Cilvēki nav telepātiskas būtnes, tādēļ komunikācijas procesā atsevišķi jēdzieni jāizskaidro, izmantojot simbolus, kas vajadzīgi, lai saprastu domas.

Reklāmas vēsture sniedzas vairāk nekā divarpus tūkstošus gadu tālā pagātnē, savukārt mārketings kā sistēma uz zinātne izveidojās XX gs. 60. gadu sākumā, bet par mārketinga komunikācijām sāka runāt 80. gadu vidū. Mārketinga komunikācijas nozīme kopējā mārketinga kompleksā ir strauji pieaugusi pēdējās desmitgadēs un vērtējot pēc tēriņiem, mārketinga komunikācijas ir aizsteigušās priekšā reklāmai, tādējādi iekļaujot reklāmu savu pasākumu skaitā.

## Atsauces
Kīlauea

**Kīlauea** () ir ļoti aktīvs vulkāns Havaju salās.

Aktīvākais no Havaju veidojošajiem pieciem vulkāniem, iespējams, aktīvākais vulkāns pasaulē. Atrodas salas dienvidu daļā. 300—600 tūkstošus gadu vecs, virs jūras līmeņa parādījies pirms apmēram 100 tūkstošiem gadu. Nepārtraukta vulkāniskā aktivitāte tiek novērota kopš 1983. gada. Tāpat kā pārējos četrus Havajas salā esošos vulkānus, arī Kīlauea vulkānu havajieši uzskatīja par svētu.

## Ārējās saites
Havajas vulkānu nacionālais parks

**Havajas vulkānu nacionālais parks** () ir nacionālais parks, kas atrodas Havajā, ASV, pie salas dienvidaustrumu krasta.

Nacionālā parka teritorijā atrodas divi aktīvi vulkāni, kurus vienu no otra šķir 40 km: Kīlauea un Maunaloa. Dibināts 1916. gadā, 1980. gadā kļuvis par starptautisku biosfēras rezervātu. 1987. gadā iekļauts UNESCO Pasaules mantojuma sarakstā.

## Ārējās saites

* 

* Havajas vulkānu nacionālais parks
Gabaritno massovyj maket (Angara-A5)

***Gabaritno massovyj maket*** (, ***GMM*** — "Gabarīta masas makets") bija derīgās kravas makets Krievijas jaunās nesējraķetes *[[Angara-A5]]* pirmajā izmēģinājumu startā 2014. gada decembrī.
*GMM* pēc masas un izmēriem atbilda ģeostacionārās orbītas pavadonim.

Nesējraķete *Angara-A5* tika palaista  05:57:00 UTC no Pļeseckas kosmodroma. 12 minūtes pēc starta raķešbloks *[[Briz-M]]* ar *GMM* atdalījās no trešās pakāpes. Deviņu stundu laikā *Briz-M* veica trīs manevrus un sasniedza ģeostacionārajai tuvu orbītu. Pēc pusotras stundas veikti divi manevri, un *Briz-M* ar no tā neatdalīto *GMM* tika nogādāts apglabāšanas orbītā vairākus simtus kilometru virs ģeostacionārās orbītas.

## Atsauces

## Ārējās saites
* Angara-5 takes to the sky Anatoly Zak
* IPM Gunter Dirk Krebs
Zvērudārzs manā bagāžā

**"Zvērudārzs manā bagāžā"** () ir dabaspētnieka Džeralda Darela grāmata, kas izdota 1960. gadā. Tajā autors apraksta savu sešus mēnešus ilgo dzīvnieku vākšanas ekspedīciju uz mūsdienu Kamerūnas ziemeļrietumiem, kur viņš 1957. gadā devās kopā ar sievu Džekiju Darelu, kā arī grūtības, kas bija saistītas ar Džērsijas zoodārza nodibināšanu.

Grāmatas ievadā Darels par to raksta:
*"Šī ir sešus mēnešus hronika. Mēs abi ar sievu devāmies uz Bafutu, uz kalnainu [[savanna|savannu]] karalisti Britu Kamerūnā Rietumāfrikā*. Mūsu ceļojuma iemesls bija, saudzīgi izsakoties, mazliet neparasts. Mēs gribējām sakomplektēt paši savu zvērudārzu".*

Grāmata stāsta par Džerija atkārtotu viesošanos Ešobi ciemā (tā pirmais apmeklējums aprakstīts grāmatā "Pārpildītais šķirsts")  un ekspedīcijas pamatbāzē Mamfē pavadīto laiku pie Bafutas Fona. Mākslinieciski izteiksmīgi un precīzi Darels atveido visdažādākos vietējās faunas pārstāvjus, piemēram, nīlzirgus, klinšuvārnas vai pērtiķus. Grāmatu ilustrējis angļu mākslinieks Ralfs Tompsons.

Latviski to 1971. gadā laida klajā izdevniecība Liesma, un publikācija ietver divas atsevišķas Darela grāmatas — pirmā daļa ir "Zvērudārzs manā bagāžā", savukārt otrā — angliski 1964. gadā izdotā "Muiža dzīvniekiem". Abas grāmatas ietilpa padomju laikā populārā publikāciju sērijā "Apvārsnis".
Šanhajas metro

thumbnail|400px|Šanhajas metro līniju shēma
**Šanhajas metro** () ir metro sistēma Ķīnas lielākajā pilsētā Šanhajā, kas sākusi darboties 1993. gada 28. maijā. Šanhaja bija trešā Ķīnas pilsēta, kurā tika uzbūvēts metro. Kopš tā laika Šanhajas metro ir viens no visātrāk augošajiem metro pasaulē. Metro sastāv no četrpadsmit līnijām un 337 stacijām. Kopējais līniju garums sasniedz 548 kilometrus. Pēc 2014. gada datiem metro gada laikā pārvadājis 2,824 miljardus pasažieru, dienā 7,736 miljonus pasažieru. Viena brauciena biļetes cena ir no 0,45 līdz 2,50 dolāriem.

Tas ir vislielākais metro pasaulē pēc kopējā līniju garuma.  Šanhajas metro ir trešais lielākais metro pasaulē pēc viena gada laikā pārvadāto pasažieru skaita. Nākotnē Šanhajas metro plānots apvienot ar citām netālu esošām metro līnijām.

## Atsauces
GX2

***GX2*** (sākotnēji ***Inmarsat-5 F2***) ir Apvienotajā Karalistē reģistrēta uzņēmuma *[[Inmarsat]]* piektās paaudzes *Global Xpress* sakaru pavadonis. Tas paredzēts sakaru nodrošināšanai klientiem Amerikā. Orbītā pavadonis tika palaists 2015. gada februārī un ievadīts ģeostacionārajā orbītā.

*Inmarsat-5 F2* izgatavoja ASV uzņēmums *[[Boeing Satellite Systems]]* uz platformas *[[BSS-702HP]]* bāzes. Tā izmēri ir  6,98 х 3,21 х 3,676 m. Pavadonis apgādāts ar ksenona jonu dzinējsistēmu orbitālā stāvokļa uzturēšanai. Tam ir 89 Ka joslas raidītāji.

*Inmarsat-5 F2* tika palaists  12:31 UTC ar nesējraķeti *[[Proton-M/Briz-M]]* no Baikonuras kosmodroma 200. laukuma 39. palaišanas iekārtas. Dzinējbloks *Briz-M* veica 5 manevrus. 15 stundas 31 minūti pēc starta pavadonis atdalījās no *Briz-M*, un tika ievadīts ģeostacionārajā pārejas orbītā.

Ģeostacionārajā orbītā *Inmarsat-5 F1* tika izvietots punktā 55° rietumu garuma.

## Atsauces

## Ārējās saites
* Our satellites Inmarsat 
* Inmarsat-5 Boeing 
* Inmarsat-5 F2 International Launch Services 
* Inmarsat-5 F1, 2, 3, 4 Gunter Dirk Krebs
Okama "bārdas nazis"

[thumb|right|265px|Saules, Mēness un Saules sistēmas planētu kustības var aprēķināt, izmantojot [Ģeocentrisms|ģeocentrisko (Zeme ir visuma centrā) vai heliocentrisko (Saule ir visuma centrā) modeli. Abi strādā, taču ģeocentriskajā modelī ir vairāk pieņēmumu, nekā heliocentriskajā, kur tie ir tikai septiņi. Uz to norādīja Koperniks sava darba *[[De revolutionibus orbium coelestium]]* pirmā izdevuma ievadā.]]
**Okama "bārdas nazis"** jeb **Okama asmens** (, ) ir princips, ko 14. gadsimtā pamatojis Anglijas franciskāņu mūks, teologs un filozofs sholasts Viljams Okams. Princips balstās uz atziņu, ka vienkāršākām teorijām, ja tās atbilst empīriskiem novērojumiem, salīdzinājumā ar sarežģītākām, ir dodama priekšroka.

## Atsauces
Ziemeļkarolīnas Universitāte Čapelhilā

**Ziemeļkarolīnas Universitāte Čapelhilā** () ir publiska uz pētniecību vērsta universitāte, kas atrodas Čapelhilā, Ziemeļkarolīnā, ASV. Dibināta 1789. gadā, studentu uzņemšana tika uzsākta 1795. gadā, šajā gadā arī kļuva par pirmo valsts atbalstīto universitāti ASV. *Old East* ēka (uzcelta 1793. gadā) ir pirmā uzceltā valsts universitātes ēka ASV vēsturē. Šī ir viena no trim universitātēm, kas pretendē uz vecākās publiskās universitātes ASV titulu.

Čapelhilā atrodas 16 koledžas un skolas, ieskaitot juristu, medicīnas, zobārstniecības skolu. Ievērojamas ir Kīnana-Fleglera biznesa skola un Informācijas un bibliotēku zinātnes skola. Tiek uzskatīts, ka universitātes studentu radio stacija WXYC ir pirmās interneta radio pārraides autore.

Universitātes sporta komanda tiek saukta par *Tar Heels*. Tā ir guvusi panākumus dažādos sporta veidos, piemēram, basketbolā vīriešiem, futbolā sievietēm un lauka hokejā sievietēm.

## Atsauces

## Ārējās saites

*
Apdraudētie Pasaules mantojuma objekti

[thumb|[Jēzus dzimšanas baznīca ir viens no objektiem, kas UNESCO Pasaules mantojuma sarakstā un apdraudēto Pasaules mantojuma objektu sarakstā iekļauts vienā gadā]]
**Apdraudētie Pasaules mantojuma objekti** ir UNESCO veidots saraksts, kurā tiek iekļauti tie Pasaules mantojuma sarakstā esošie Pasaules mantojuma objekti, kuru saglabāšana ir apdraudēta. Saraksts paredzēts starptautiskās sabiedrības informētības palielināšanai par draudiem. Draudi objektam var būt gan eksistējoši nenovēršami draudi, gan potenciālas briesmas, kas var negatīvi ietekmēt objektu.

Pirms kāds objekta iekļaušanas apdraudēto Pasaules mantojuma objektu sarakstā, tiek novērtēts tā stāvoklis un kopā ar valsti, kura objekts atrodas, tiek izstrādāta programma, kurā apkopoti pasākumi objekta saglabāšanai. Sarakstā esošo objektu stāvoklis tiek pārskatīts katru gadu, pēc tam objekts var tikt izņemts no apdraudēto objektu saraksta (ja draudi ir novērsti), saglabāts šajā sarakstā vai vispār izņemts no Pasaules mantojuma saraksta.

Saskaņā ar 2012. gada datiem sarakstā ir 38 objekti, no kuriem 17 ir dabas un 21 ir kultūras objekts. Daži no objektiem, piemēram, Jēzus dzimšanas baznīca, UNESCO Pasaules mantojuma sarakstā un apdraudēto Pasaules mantojuma objektu sarakstā tikuši iekļauti vienā gadā. 17 no sarakstā iekļautajiem objektiem atrodas Āfrikā (5 — Kongo Demokrātiskajā Republikā).

## Ārējās saites
* Apdraudētie Pasaules mantojuma objekti
Sendenī

**Sendenī** (, ) ir komūna un Francijas galvaspilsētas Parīzes piepilsēta Sēnas-Sendenī departamentā.

Pazīstama ar Sendenī baziliku, kur tikuši apglabāti Francijas karaļi (no 7. līdz 19. gadsimtam). Vēl šeit atrodas VII Parīzes universitāte un *[[Stade de France]]*, Francijas nacionālais stadions, kurā noticis 1998. gada FIFA Pasaules kausa un 2007. gada Pasaules kausa regbijā fināls.

Karalis Dāgoberts I 7. gadsimtā te dibināja abatiju un uzbūvēja to virs Svētā Denī (, Francijas svētais aizbildnis) kapa.

No 2015. gada 13. līdz 14. novembrim Sentdenī bija viena no vietām, kur notika masu apšaudes un ķīlnieku sagrābšana tieši pie *Stade de France* stadiona. 18. novembrī notika vērienīgs policijas reids lai atrastu teroristus. Vairāki aizdomās turamie tika nogalināti, tostarp iespējamais teroraktu plānotājs Abdelhamids Abauds.

## Atsauces

## Ārējās saites

* City council website  
* Saint-Denis, a town in the Middle Ages
Strenčupīte

**Strenčupīte** ir Gaujas labā krasta pieteka Valmieras novadā.

Izteka - pie Ēveles. Plūst austrumu-dienvidaustrumu virzienā, sasniedzot Sedas tīreli pagriežas uz dienvidiem. Ietek Gaujā Strenču pilsētas teritorijā. Upi šķērso autoceļi V231 (Rencēni–Burtnieki–Daksti–Veckārķi), divreiz V238 (Strenči–Jērcēni–Ēvele–Ķemere), V232 (Daksti–Jērcēni–Rami) un A3 (Inčukalns—Valmiera—Igaunijas robeža (Valka)), kā arī dzelzceļa līnija Rīga-Valka. Upes krastos atrodas Ēvele, Jērcēni, Vecjērcēni un Strenči.

## Atsauces
Parīzes metro

thumbnail|Parīzes metro emblēma
**Parīzes metro** () jeb **Parīzes metropolitēns** ir metro sistēma Francijas galvaspilsētā Parīzē, kas sāka darboties 1900. gada 19. jūlijā un tika atvērta uz *World Expo 1900*. Tas ir viens no Parīzes simboliem. Metro sastāv no sešpadsmit līnijām un 303 stacijām. Kopējais līniju garums sasniedz 214 kilometrus, no kuriem lielākā daļa atrodas zem zemes. Pēc 2012. gada datiem metro pārvadāja 1,541 miljardus pasažieru gadā un 4,210 miljonus pasažieru vienas dienas laikā. Viena brauciena biļete Parīzes metro izmaksā 1,80 eiro, desmit braucienu biļete 14,10 eiro.

Tas ir otrais noslogotākais metro Eiropā aiz Maskavas metro pēc pārvadāto pasažieru skaita un desmitais lielākais metro pasaulē pēc kopējā līniju garuma.Tas ir viens no visblīvāk izvietotajiem metro pasaulē, jo uz 86,9 km2 atrodas 245 stacijas. Liela daļa no stacijām ir celtas jūgendstilā. *Gare de Châtelet – Les Halles*, caur kuru iet piecas metro līnijas, ir lielākā metro stacija pasaulē. 

Līdz 2019. gadam plānoja paplašināt trīs metro līnijas.

## Atsauces
Sendenī bazilika

**Sendenī bazilika** () ir benediktiešu abatijas baznīca Sendenī, Parīzē, Francijā. Arhitektūras vēsturē iegājusi kā pirmā lielā celtne, kas uzcelta gotikas stilā. Paraugs lielai daļai 12. gadsimta nogalē celtajām gotikas katedrālēm Francijā.

Sākotnēji šajā vietā atradušies galliešu un romiešu kapi. 7. gadsimtā karalis Dāgoberts I virs Svēta Denī (, Francijas svētais aizbildnis) kapa šeit dibināja abatiju. Abats Sužērs te uzbūvēja jaunu baziliku abatijas vajadzībām. Baznīcas celtniecība tika pabeigta 1144. gadā.

Šī kļuva par svētceļojumu vietu un 12 gadsimtus bija Francijas karaļu apglabāšanas vieta. Te ir apglabāti visi Francijas karaļi no Dāgoberta I (valdīšanas laiks: 629—639) līdz Luijam XVIII (valdīšanas laiks: 1814—1824), izņemot dažus Merovingu un Kapetingu dzimtas pārstāvjus. Te tikuši apglabāti arī citi karalisko dzimtu pārstāvji.

## Ārējās saites

*
Reimsas Dievmātes katedrāle

**Reimsas Dievmātes katedrāle** () ir katedrāle Reimsā, Francijā. Katedrālē tikuši kronēti 25 Francijas karaļi no Luija VIII 1223. gadā līdz Šarlam X 1825. gadā.

Katedrāles celtniecība tika sākta 1211. gadā, celta pēc Šartras katedrāles parauga. Celta 1210. gadā nodegušās katedrāles vietā. Baznīcas galveno celtniecību pārraudzīja četri dažādi arhitekti, celtniecība ilga apmēram 80 gadus, paplašināšanas un dekoratīvie darbi ilguši vairākus gadsimtus. Baznīca ir 149,2 m augsta. Pirmā pasaules kara laikā pamatīgi cietusi, pēc tam notika rekonstrukcijas darbi.

1991. gadā kopā ar Svētā Remī abatiju un To pili iekļauta UNESCO Pasaules mantojuma sarakstā.

## Ārējās saites
Prado muzejs

**Prado muzejs** () ir Spānijas Nacionālais mākslas muzejs, kas atrodas Spānijas galvaspilsētā Madridē. Muzejā ir izvietota viena no Eiropas lielākajām mākslas darbu kolekcijām no 12. gadsimta sākuma līdz 19. gadsimta sākumam. Muzejs ir nodibināts 1819. gadā kā gleznu un skulptūru muzejs. Pēc 2013. gada datiem tas viena gada laikā tika apmeklēts vairāk kā 2,3 miljonus reižu, un tas ir astoņpadsmitais populārākais mākslas muzejs pasaulē pēc apmeklētāju skaita.

Muzeja kolekcija sastāv no vairāk kā 7600 gleznām, 1000 skulptūrām, 4800 grāmatām, 8200 zīmējumiem un skicēm, kā arī muzeja krātuvē ir izvietots liels skaits vēsturisku dokumentu. 2012. gadā muzejā bija izstādīti apmēram 1300 darbi, vairāk kā 3100 darbu bija izstādīti muzeja filiālēs vai citos mākslas muzejos, bet pārējie darbi atrodas krātuvē.

Muzejā ir izstādīti Fransisko Gojas, Djego Velaskesa, El Greko, Ticiāna, Pītera Paula Rubensa un Hieronīma Bosa darbi. Viens no muzeja vērtīgākajiem eksponātiem ir Djego Velaskesa darbs "Galminieces".

## Atsauces
785. gads

**785. gads** () bija parastais gads, kas pēc Jūlija kalendāra sākās sestdienā.

## Notikumi
* Frīzu misionārs Ludgers apmeklē Helgolandi un iznīcina tur esošo pagānus pievērš katolicismam.
* Vācijas pilsēta Ķelne kļūst par arhibīskapa rezidenci.
784. gads

**784. gads** () bija garais gads, kas pēc Jūlija kalendāra sākās ceturtdienā.

## Notikumi
* Par Ķīnas imperatoru no Tan dinastijas kļūst Siņjuaņs.
* Japānas galvaspilsētu no Naras pārceļ uz Nagaoku.
783. gads

**783. gads** () bija parastais gads, kas pēc Jūlija kalendāra sākās trešdienā.

## Notikumi
* Mauregato no Peresu dinastijas kļūst par Astūrijas Karalistes karali. 
* Ķīnas imperators Dzjaņdžuns no Tan dinastijas beidz savu valdīšanu.
780. gads

**780. gads** () bija parastais gads, kas pēc Jūlija kalendāra sākās sestdienā.

## Dzimuši
* Al-Horezmī (*عبد الله محمد بن موسى الخوارزمی*), persiešu matemātiķis un astronoms (miris 850.)

## Miruši
* Leons IV, Bizantijas impērijas imperators (dzimis 750.)
781. gads

**781. gads** () bija parastais gads, kas pēc Jūlija kalendāra sākās pirmdienā.

## Notikumi
* Luijs Dievbijīgais kļūst par Akvitānijas karali.
Tirāniņu apakškārta

**Tirāniņu apakškārta** (*Tyranni*) ir viena no trijām zvirbuļveidīgo kārtas (*Passeriformes*) apakškārtām, kas apvieno vairāk kā 1000 mūsdienās dzīvojošas putnu sugas. Lielākā sugu dazādība sastopama Dienvidamerikā, bet tirāniņu apakškārtas sugas mājo arī Ziemeļamerikā, Āfrikā un Āzijā. Atšķirībā no dziedātājputnu apakškārtas (*Passeri*) tirāniņu grupas sugām ir atšķirīga dziedamās balsenes (*syrinx*) muskulatūras anatomija, kā rezultātā šiem putniem nav dziesmas. Ģenētiskie un morfoloģiskie pētījumi liecina, ka abu grupu evolūcija notikusi neatkarīgi vienai no otras.

## Tirāniņu apakškārtas galvenās grupas
Tirāniņu apakškārtu iedala divās lielās grupās: pitu infrakārtā (*Eurylaimides*) un tirāniņu infrakārtā (*Tyrannides*). Nesenā pagātnē tika izdalīta vēl trešā infrakārta — Jaunzēlandes paceplīši (*Acanthisitti*) — kura mūsdienās tiek sistematizēta kā trešā zvirbuļveidīgo putnu apakškārta. Pitu infrakārta apvieno tirāniņveidīgos putnus, kas dzīvo Āfrikas un Āzijas tropu mežos, kā arī vienu Amerikas sugu — platknābja sapauoa (*Sapayoa aenigma*), kura ir vienīgā suga savā dzimtā. Savukārt tirāniņu infrakārta apvieno visas Amerikā dzīvojošās tirāniņveidīgo putnu sugas, izņemot platknābja sapauoa. Pitu infrakārta ir neliela un apvieno apmēram 50 putnu sugas.

## Sistemātika
**Tirāniņu apakškārta** (*Tyranni*)
***Pitu infrakārta** (*Eurylaimides*)
**Madagaskaras pitu dzimta (*Philepittidae*)
**Pitu dzimta (*Pittidae*)
**Platknābju dzimta (*Eurylaimidae*)
**Platknābja sapauoa dzimta (*Sapayoidae*)
* **Tirāniņu infrakārta** (*Tyrannides*)
**Konopofagu dzimta (*Conopophagidae*)
**Kotingu dzimta (*Cotingidae*)
**Manakinu dzimta (*Pipridae*)
**Mūrniekputnu dzimta (*Furnariidae*)
**Rinokriptu dzimta (*Rhinocryptidae*)
**Skudrputnu dzimta (*Thamnophilidae*)
**Skudrpitu dzimta (*Grallariidae*)
**Skudrtirānu dzimta (*Formicariidae*)
**Tirāniņu dzimta (*Tyrannidae*)
**Titiru dzimta (*Tityridae*)

## Atsauces

## Ārējās saites

*Zooģeogrāfija 
*Tolweb: Suboscines
Urūka

**Urūka** jeb **Uruka** ( (*Unugᵏⁱ*);  vai 𒌷𒀔 (*Uruk*);  (*Erech*);  (*Orchoē*) vai Ὠρύγεια (*Ōrugeia*);  ()) bija Šumeras pilsētvalsts Divupē mūsdienu Irākas teritorijā. Atradusies Eifratas krastā, mūsdienās — apmēram 30 km uz austrumiem no Semāvas. Viena no lielākajām pilsētām Šumerā.

Bijusi nozīmīga loma Šumeras agrīnajā urbanizācijā 4. tūkstošgades p.m.ē. vidū. Lielākā uzplaukuma laikā pilsēta aizņēma 6 km lielu teritoriju, tajā dzīvoja 50—80 tūkstoši cilvēku, tā laika lielākā pilsēta pasaulē. 27. gadsimtā p.m.ē. te valdīja leģendārais valdnieks Gilgamešs. 24. gadsimtā p.m.ē. bija Šumeras galvaspilsēta. Nozīmīgumu zaudēja ap 2000. gadu p.m.ē., tomēr saglabājās apdzīvota arī Seleikīdu impērijas un Partas laikā. Tikusi pamesta īsi pirms vai pēc musulmaņu iebrukuma (633—654).

Urūku 1849. gadā atklājis brits Viljams Laftess (*William Loftus*).

## Atsauces

## Ārējās saites
Alise Dzeguze-Kļaviņa

**Alise Antonija Dzeguze-Kļaviņa** (dzimusi  (pēc vecā stila — ), mirusi ) bija latviešu daiļslidotāja, kas piedalījās 1936. gada ziemas olimpiskajās spēlēs, kur ieguva 23. vietu dāmu daiļslidošanas sacensībās.

Dzimusi Rīgā, Friča un Kristīnes dzimušas Vanags Dzegužu ģimenē.

## Sasniegumi sportā
Trenera Veisa vadībā kļuva par Latvijas meistari pāru slidojumā (1932), vēlāk bija septiņkārtēja Latvijas daiļslidošanas meistare dāmu slidojumā (1933-1938, 1940). Pēc Latvijas okupācijas bija Latvijas PSR čempione dāmu slidojumā (1941) un Latvijas meistarsacīkšu uzvarētāja (1942, 1944).

Otrā pasaules kara beigās devās bēgļu gaitās uz Vāciju, vēlāk uz Kanādu. Precējusies ar advokātu Kārli Kļaviņu (1911-2002).

## Atsauces

## Ārējās saites
Sarkanie tirānmušķērāji

**Sarkanie tirānmušķērāji** (*Pyrocephalus*) ir neliela tirāniņu dzimtas (*Tyrannidae*) zvirbuļveidīgo putnu ģints, kas apvieno četras sugas (viena izmirusi). Nesenā pagātnē ģints bija monotipiska ar vienu sugu. Mūsdienās, balstoties uz ģenētiskajiem atklājumiem, atdalītas vēl trīs sugas. Sarkanie tirānmušķērāji sastopami no Ziemeļamerikas dienvidiem, sākot ar ASV dienvidiem, cauri Centrālamerikai līdz Dienvidamerikas dienvidiem (Argentīnai). Darvina tirānmušķērājs (*Pyrocephalus nanus*) apdzīvo Galapagu salas, izņemot Sankristobalas salu, kurā kādreiz mājoja nu jau izmirušais Sankristobalas tirānmušķērājs (*Pyrocephalus dubius*).

Ģints zinātniskais nosaukums *Pyrocephalus* atvasināts no diviem sengrieķu vārdiem: *purrhos* — *uguns krāsa*, *sarkans*; *kephalos* — *galva*.

## Kopīgās īpašības
Sarkanie tirānmušķērāji ir vieni no spilgtākajiem tirāniņu dzimtas putniem, kuriem netipiski šajā putnu grupā apspalvojumam ir raksturīgs dzimumu dimorfisms. Tēviņa apspalvojums uz krūtīm, pavēderē un uz galvas ir spilgti sarkans, kontrastējot ar melno svītru pār acīm, knābi un kājām, un melno vai tumši brūno muguru, asti un spārniem. Mātītei galva, mugura un spārni ir tumši pelēki, bet kakls un krūtis gaiši dzelteni, vēders un astes apakšpuse persikoranža. Jaunie putni atgādina mātītes, bet to pavēderes ir gaišākas.

## Sistemātika
**Sarkano tirānmušķērāju ģints** (*Pyrocephalus*)
*Darvina tirānmušķērājs (*Pyrocephalus nanus*)
*Koši sarkanais tirānmušķērājs (*Pyrocephalus obscurus*)
*†Sankristobalas tirānmušķērājs (*Pyrocephalus dubius*)
*Sarkanais tirānmušķērājs (*Pyrocephalus rubinus*)

## Atsauces

## Ārējās saites
*Split Pyrocephalus rubinus into multiple species
*Xeno-Canto: Genus Pyrocephalus
Hildegarde Švarce-Gešela

**Hildegarde Švarce-Gešela** () (dzimusi , mirusi ) bija Latvijas vācbaltu izcelsmes daiļslidotāja.

## Dzīvesgājums
Dzimusi 1907. gadā Jelgavā. 
Bija deviņkārtēja Latvijas meistare pāru slidojumā (1931, 1933-1940). Ieguva 9. vietu 1934. gada Eiropas daiļslidošanas čempionātā pāru slidojumā un piedalījās 1936. gada ziemas olimpiskajās spēlēs, kur ieguva 17. vietu pāru daiļslidošanas sacensībās kopā ar Eduardu Gešelu (*Göschel*).

Otrā pasaules kara sākumā pārcēlās uz dzīvi Vācijā, kur 1942. gadā salaulājās ar deju partneri Eduardu Gešelu. 

1944. gada 4. decembrī gāja bojā Sabiedroto aviācijas uzlidojumā Heilbronnai.

## Atsauces

## Ārējās saites
Plosta tilts

**Plosta tilts** jeb **plostu tilts** ir tilts, kas balstās uz peldošiem plostiem.

* Plosta tilts (Bauska)
* Plosta tilts (Rīga)
* Plosta tilts (Ventspils)
Trīs Rīgas brīnumi

thumb|200px|Lielā Kristapa koka statuja
thumb|200px|Svētā Jēkaba baznīcas tornis ar ārējā zvana vietu
**Trīs Rīgas brīnumi** bija:

* Tilts pār Daugavu;
* Svētā Jēkaba baznīcas zvans;
* Lielā Kristapa statuja.

## Atsauces
Cikliskā redundances pārbaude

**Cikliskā redundances pārbaude** jeb **CRC** () ir kontrolsummas algoritms, ko izmanto datortīklos un datu glabāšanas ierīcēs, lai pārbaudītu, vai datu pārraides, ierakstīšanas vai nolasīšanas procesu gaitā nav radušās kļūdas. Nosūtītājs katram datu blokam pievieno skaitli, kura pamatā ir bloka satura polinomu dalīšanas atlikums. Šī pati darbība tiek veikta saņēmēja pusē. Salīdzinot šos skaitļus, var spriest par datu pareizību un veikt koriģējošas darbības, ja tie nesakrīt (piemēram, pieprasot saņēmējam datus nosūtīt atkārtoti).

## Skatīt arī
* Jaucējfunkcija

## Atsauces

## Ārējās saites
* ''Gnuradio'' CRC32 implementācija
* CRC kontrolsummu aprēķināšanas kods valodā C ar dažādiem CRC paveidiem, no kā izvēlēties
Lūna algoritms

**Lūna algoritms** (, ) jeb **Lūna formula** (, ) ir vienkārša kontrolsummas formula, ko izmanto, lai pārbaudītu dažādu identifikācijas numuru korektumu. To izmanto, piemēram, maksājumu karšu numuros un IMEI numuros. To radīja IBM zinātnieks Hanss Peters Lūns un to apraksta ASV patents nr. 2950048, pieteikts 1954. gada 6. janvārī, piešķirts 1960. gada 23. augustā.

Algoritms ir neaizsargāts darbs un tiek plaši izmantots arī mūsdienās. Tas nav paredzēts izmantošanai kriptogrāfijā, jo tika izstrādāts, lai aizsargātos pret nejaušām kļūdām, nevis ļaunprātīgiem uzbrukumiem.

## Apraksts
Formula pārbauda skaitli pret tajā iekļautu kontrolciparu, kas parasti tiek pievienots galā daļējam konta numuram, tādējādi izveidojot pilnu konta numuru. Konta numuram ir jāiztur sekojoša pārbaude:

# No labējā cipara, kas ir kontrolcipars, pārvietojoties pa kreisi, dubulto katra otrā cipara vērtību; ja šīs darbības rezultāts ir lielāks par 9 (piemēram, 8 × 2 = 16), saskaita rezultāta skaitļa abus ciparus (piemēram, 16: 1 + 6 = 7, 18: 1 + 8 = 9).
# Saskaita visus ciparus.
# Ja šīs summas dalījuma ar 10 atlikums ir 0, skaitlis pēc Lūna formulas ir korekts, pretējā gadījumā - nav korekts.

Pieņemsim, ka mums ir konta numurs "7992739871", kuram galā vajag pievienot kontrolciparu, izveidojot galīgo konta numuru pēc šablona 7992739871x.

Kontrolcipars (x) atbilst dalīšanas ar 10 atlikumam no skaitļu summas, reizinātas ar 9. Tātad, pēc piemēra, 67 × 9 mod 10 = 3, iegūstam galīgo konta numuru "79927398713". Alternatīva metode ir paņemt summas skaitļa (67) labējo ciparu (7) un atņemt to no 10: 10 - 7 = 3.

## Implementācijas
* C implementācija
* PHP implementācija
* ''JavaScript'' implementācija
MD5

**MD5** ziņojumu īssavilkuma () algoritms ir bieži izmantota kriptogrāfiska jaucējfunkcija, kuras rezultāts ir 128 bitus jeb 16 baitus gara jaucējvērtība, ko parasti izsaka teksta veidā kā 32 ciparus garu heksadecimālu skaitli. MD5 ir plašs pielietojums kriptogrāfijā, tāpat to mēdz izmantot lai pārbaudītu datu integritāti.

1996. gadā algoritmā tika atrasta kļūda un, lai arī tā tolaik netika uzskatīta par kritisku, kriptogrāfi sāka ieteikt citus algoritmus, piemēram, SHA-1 (kurā gan arī kopš tā laika ir atrastas ievainojamības). 2004. gadā tika pierādīts, ka MD5 algoritms nav sadursmes izturīgs. Līdz ar to tas vairs nav izmantojams tādiem pielietojumiem kā SSL sertifikāti un elektroniskie paraksti, kuri paļaujas uz šo īpašību. Vēlāk ir atrastas arī vēl citas algoritma nepilnības, līdz ar to tā turpmāka izmantošana saistībā ar IT drošību nav ieteicama.

## Atsauces
Windows 10

***Windows 10*** ir *[[Microsoft]]* izstrādāta personālo datoru operētājsistēma, kuru izdeva . Pirmā operētājsistēmas prezentācija notika *Build* konferencē 2014. gada aprīlī. Pirmā publiskā izmēģinājuma versija tika publicēta 2014. gada oktobrī.

Windows 10 iepazīstina ar "universālām lietotnēm", paplašinot metro stila lietotņu funkcionalitāti, šīs lietotnes var tikt izstrādātas, lai darbotos dažādās *Microsoft* platformās ar gandrīz vienādu kodu - ieskaitot PC datorus, planšetdatorus, viedtālruņus, Xbox One u.c.

Starp lielākajām izmaiņām, salīdzinājumā ar *[[Windows 8]]*, ir parastās *Start* izvēlnes atjaunošana, virtuālās darbvirsmas sistēma. Par nosaukuma pāreju no *Windows 8* uz *Windows 10* Terijs Mairsons apgalvoja, ka "izmaiņu ir tik daudz, ka to nosaukt par *Windows 9* nebūtu pareizi". Tomēr, ne viss Windows 10 ir pilnīgi jauns. Programmas kā vadības panelis, failu pārlūks un citas tika lielākoties pārnestas ar mazām izmaiņām no Windows 8 vai Windows 7.

Lielākas izmaiņas dizainā sākās ar Microsoft jaunā *Fluent Design* dizaina ieviešanu. Tā iezīmes redzamas kalkulatora, iestatījumu programmās.

## Galerija


Attēls:Screenshot calcw10.png|Windows 10 kalkulators, kas veidots pēc Microsoft *Fluent design* dizaina valodas
Attēls:Update-Bildschirm Windows 10 20200505.png|Ekrāns Windows 10 instalēšanas laikā (Vāciski)


## Atsauces
Vilkmuižas ezers

**Vilkmuižas ezers** ir ezers Talsu pilsētas ziemeļdaļā. Izvietojies subglaciālajā iegultnē, izstiepts ziemeļu—dienvidu virzienā. Krasti zemi, lēzeni, grūti pieejami, dibens — dūņains. Ietek grāvis pa pazemes cauruli no Talsu ezera, ziemeļu galā iztek Dzelzupe uz Stendi. Krasti apbūvēti. Ezera austrumu krastā Vilkmuižas kalns, rietumu — Krievragkalns. Austrumu krastā peldvieta. Mīt karūsa, līnis, asaris, rauda, rudulis, līdaka. 

Ezerā senie kuršu 11.—14. gadsimta ugunsapbedījumi — valsts nozīmes arheoloģijas piemineklis.

## Atsauces
Klasiskais Koipera joslas objekts

**Klasiskais Koipera joslas objekts**, arī **kjubivano** ir Koipera joslas objekts, kura orbīta atrodas aiz Neptūna un, kuram nav orbitālā rezonanse ar Neptūnu. Kjubivano orbītām lielās pusasis atrodas 40–50 AU robežās un to orbītas nešķērso Neptūna ceļu. Tās ir gandrīz riņķveida (maza ekscentricitāte) un ar nelielu slīpumu pret ekliptiku. Nosaukums „kjubivano” cēlies no objekta (15760) 1992 QB<sub>1</sub> nosaukuma indeksa QB1 angļu valodā. (15760) 1992 QB1 bija pirmais atklātais transneptūna objekts (TNO) kopš Plutona atklāšanas.
Daži zināmākie klasiskie Koipera joslas objekti:
* (15760) 1992 QB1 — pirmais atklātais šīs grupas pārstāvis;
* Makemake — pundurplanēta un lielākais zināmais kjubivano;
* Kvavars un Varuna — atklāšanas brīdī katrs no tiem tika uzskatīts par lielāko TNO;
* Haoss, Logoss, Deikalions.

## Orbīta un fizikālie parametri
Vairums kjubivano orbītu atrodas starp objektiem ar orbitālo rezonansi ar Neptūnu 2:3 (plutino) un 1:2. Piemēram, tipiskam kjubivano Kvavaram ir gandrīz riņķveida orbīta tuva ekliptikas plaknei, kamēr plutino pārvietojas pa izstieptākām orbītām.

Pēc orbītu parametriem kjubivano nosacīti iedala divās grupās: „aukstā” (arī centrālā) populācija un „karstā” (arī halo) populācija. Pirmās grupas objektiem orbītas ir gandrīz riņķveida un tuvas ekliptikas plaknei, kamēr otras grupas orbītas ir slīpākas un izstieptākas. Abu grupu objektiem ir atšķirīgi arī fizikālie parametri. Tā aukstās populācijas objekti ir sarkanāki, kamēr otra grupa ir neviendabīgāki pēc izskata. Aukstajā populācijā atrodas arī vairāk dubultobjektu nekā otrā grupā.   

## Atsauces
Askolds Hermanovskis

**Askolds Felikss Hermanovskis** (dzimis  (pēc vecā stila — ), miris ) bija latviešu kalnu slēpotājs.

## Dzīvesgājums
Dzimis 1912. gadā Rīgā inženiera Georga Teodora Hermanovska un viņa sievas Paulīnes, dzimušas Milleres, ģimenē. Tēvs Teodors Hermanovskis bija pirmās Latvijas pagaidu valdības Satiksmes un darbu ministrs. Brāļi Gunārs (gleznotājs, 1914—1969 Latvijā), Egīls (gleznotājs, 1918—1992 ASV) un Vidvars (arhitekts, 1922—1990 ASV) Hermanovski.

1931. gadā beidza mācības Rīgas pilsētas 1. ģimnāzijā un iestājās Latvijas Universitātes Arhitektūras fakultātē.

Hermanovskis bija pirmais sportists, kas Latvijā sāka nodarboties ar kalnu slēpošanu. Trenējās LU sporta klubā "Universitātes sports".
Piedalījās , startēja kalnu slēpošanas divcīņā — nobraucienā ieņēma 54. vietu, taču slalomā tika diskvalificēts.

1936. gadā ar jahtu šķērsoja Atlantijas okeānu no Plimutas Anglijā uz Masačūsetsu ASV. Pēc tam apmetās uz dzīvi Bermudu salās.

Pēc ilgas slimības miris 1967. gada 18. augustā Ņujorkā.

## Atsauces

## Ārējās saites
Meklētāji

**"Meklētāji"** () ir 1956. gada amerikāņu vesterns, kura režisors ir Džons Fords. Filmas sižets veidots pēc Alana Le Meja 1954. gada romānu ar tādu pašu nosaukumu.

Filma ir par Amerikas pilsoņu kara veterānu, kas kopā ar adoptēto brāļadēlu dodas meklēt nolaupīto meiteni. Tajā galvenās lomas attēlo Džons Veins, Džefrijs Hanters, Vera Mailsa, Vords Bonds un Natālija Vuda.

Lai gan filma netika nominēta Amerikas Kinoakadēmijas balvai nevienā nominācijā, tā guva labus komerciālos panākumus. Kopš iznākšanas 1956. gada martā "Meklētāji" tiek uzskatīti par meistardarbu un par vienu no visu laiku labākajām un ietekmīgākajām filmām. Amerikas Kinoinstitūts 2007. gadā to ierindoja 12. vietā visu laiku izcilāko filmu sarakstā, nākamajā gadā AFI to atzina par visu laiku labāko amerikāņu  vesternu. Par izcilāko vesternu to ir atzinis arī laikraksts *Entertainment Weekly*. 2012. gada britu *Sight & Sound* veiktajā kritiķu, akadēmiķu, izplatītāju aptaujā šī tika atzīta par 7. izcilāko filmu.

## Atsauces

## Ārējās saites
Bojkovice

**Bojkovice** () ir pilsēta Čehijā, Zlīnas apgabala Uherske Hradištes apriņķī Bīle Karpatu kalnos Slovācko etnogrāfiskajā reģionā.

## Vēsture
Rakstos pirmoreiz iespējams minēta 1086. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.

## Tūrisms
Pie pilsētas atrodas neogotiskā Novi Svetlovas pils.
Milža dambis

**Milža dambis** (,  vai *Clochán na bhFomhórach*) ir 6 km garš bazalta kolonnu zemesrags, kas atrodas Ziemeļīrijas krastā tās ziemeļos apmēram 40 km uz ziemeļaustrumiem no Deri. Izveidojies sena vulkāna izvirduma rezultātā paleogēna perioda laikā pirms 50—60 miljoniem gadu.

Milža dambis sastāv no aptuveni 40 tūkstošus bazalta kolonnu lielas sistēmas.  Kolonnām parasti ir 5—7 neregulāras formas puses. Bazalta slāņi pēc vulkāna izvirduma izveidoja kolonnas, formu ieguva, pateicoties spiedienam starp tām. Tās ir 38—51 cm lielas diametrā un līdz 25 m augstas. Atrodas aptuveni 100 metru augstumā.

1986. gadā iekļauts UNESCO Pasaules mantojuma sarakstā. 2005. gadā *Radio Times* žurnāla aptaujā atzīts par ceturto izcilāko dabas brīnumu Apvienotajā Karalistē.

## Atsauces

## Ārējās saites
* 
*
Hluka

**Hluka** () ir pilsēta Čehijā, Zlīnas apgabala Uherske Hradištes apriņķī.

## Vēsture
Rakstos pirmoreiz iespējams minēta 1294. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.

## Ekonomika
Pilsētā atrodas mazās aviācijas uzņēmums "Direct Fly sro".

## Ārējās saites
*Direct Fly sro
Doktora Kaligari kabinets

**"Doktora Kaligari kabinets"**, arī **"Kaligari kabinets"** () ir 1920. gada vācu mēmā šausmu filma, kuras režisors ir Roberts Vīne. Tiek uzskatīta par vienu no ietekmīgākajām vācu ekspresionisma filmām. Amerikāņu kinokritiķis Rodžers Īberts to nosaucis par "pirmo īsto šausmu filmu".

Filma ir par diviem studentiem, kas, ieradušies gadatirgū, sastop nākotni pareģojošo somnambulu Čezāri. Tajā galvenās lomas attēlo Verners Krauss, Konrāds Feits, Frīdrihs Fehers, Lila Dagovere un Hanss Tvardovskis.

2014. gada februārī Berlīnes Starptautiskajā kinofestivālā tika prezentēta digitāli restaurētā filmas versija.

## Atsauces

## Ārējās saites
Kas nogalina lakstīgalu... (filma)

**"Kas nogalina lakstīgalu..."** () ir 1962. gada ASV krimināldrāmas filma, kuras režisors ir Roberts Maligans. Filmas sižets veidots pēc Hārperas Lī Pulicera balvu ieguvušā tāda paša nosaukuma romāna.

Filma ir par Lielās depresijas laika juristu Atikusu Finču, kas tiesā aizstāv melnādaino, kuru apsūdz par izvarošanu. Tajā galvenās lomas attēlo Gregorijs Peks, Mērija Bedhema, Filips Elfords, Džons Menja, Pols Fikss, Broks Pīterss un Frenks Overtons.

"Kas nogalina lakstīgalu..." guva pozitīvas kritiķu atsauksmes, tāpat filmai bija ievērojami komerciālie panākumi (ieņēmumi desmit reizes pārsniedza budžetu). Filma nominēta Amerikas Kinoakadēmijas balvai astoņās nominācijās, tai skaitā kā labākā filma; apbalvojumus ieguva trīs kategorijās, tai skaitā Peku atzina par labāko aktieri. Amerikas Kinoinstitūts filmu nosauca par ASV visu laiku 25. labāko filmu un visu laiku labāko tiesu drāmu, Atikusu Finču atzina par visu laiku labāko labo tēlu. 1995. gadā "Kas nogalina lakstīgalu..." iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Varuna

**Varuna**, arī **20000 Varuna** ir transneptūna objekts ar diametru apmēram 668 (-86/+154) km. Tas atrodas Koipera joslā un pieder klasiskajiem Koipera joslas objektiem.

## Atklāšana un nosaukums
Varunu atklāja  amerikāņu astronoms Roberts Makmilans (*Robert S. McMillan*), *Spacewatch* projekta vadītājs. Objektam tika piešķirts pagaidu nosaukums . Mazo planētu sarakstā debess ķermenis tika reģistrēts ar numuru 20000. Šādu „apaļu” numuru objektam piešķīra, jo tobrīd tā diametrs tika lēsts ap 900 km jeb līdzvērtīgs pundurplanētai Cererai.  Starptautiskā Astronomijas savienība tam oficiāli piešķīra vārdu Varuna. Varuna senindiešu mitoloģijā ir dievs, saistīts ar kosmiskajiem ūdeņiem, patiesības un kosmiskās kārtības sargātājs.
## Orbīta un fizikālie parametri
Varunas orbīta ir gandrīz riņķveida, ar lielo pusasi apmēram 43 AU robežās, līdzīga Kvavara orbītai, tikai nedaudz slīpāka. Arī orbitālie periodi Varunai un Kvavaram ir līdzīgi, attiecīgi 284 un 285 gadi. Varunai ir īss rotācijas periods, 6.3436 stundas, kas ir netipiski maz tik lielam objektam. Tāpēc tiek uzskatīts, ka Varuna pēc formas ir izstiepts sferoīds (asu attiecība 2:3). Uz objekta virsmas ir atrasts nedaudz ūdens ledus, tā ir sarkanīga, līdzīga kā Kvavaram.
Noteiktais Varunas izmērs vairākkārt ir mainīts. Izmantojot dažādas metodes, rezultāti bija atšķirīgi, diametram variējot no 500 līdz pat 1060 km. Pēdējie dati iegūti 2013. gadā, izmantojot Heršela kosmisko observatoriju, noteiktais diametrs 668 (-86/+154) km. Starptautiskā Astronomijas savienība Varunu neuzskata par pundurplanētu, tomēr atsevišķi astronomi objektu uzskata par ticamu kandidātu uz pundurplanētas statusu.
## Atsauces
Volfsburgas "Grizzlys"

**Volfsburgas "Grizzlys"** (līdz 2015. gadam pazīstama kā Volfsburgas "Grizzly Adams") ir profesionāla hokeja komanda, kas atrodas Volfsburgā, Vācijā, un spēlē Vācijas hokeja līgā. Tā izveidota 1975. gadā.

Ilgāku laiku komanda spēlēja Vācijas 2. Bundeslīgā, taču 2004. gadā izcīnīja vietu DEL. Pēc gada komanda atgriezās 2.  Bundeslīgā, jo "Grizzly Adams" halle neatbilda līgas prasībām. 2006. gadā tika atvērta Eisarena Wolfsburg, līdz ar ko komanda varēja atgriezties DEL. 2010.—11. gada sezonā komanda uzvarēja līgas regulārajā čempionātā, taču finālsērijā piekāpās Berlīnes "Eisbären" hokejistiem.

No 2008. līdz 2010. gadam divas sezonas komandas sastāvā aizvadīja latviešu aizsargs Arvīds Reķis.

## Ārējās saites
* Komandas oficiālā mājaslapa
* Eliteprospects.com komandas lapa
Larss Ellers

**Larss Ellers** (dzimis 1989. gada 12. jūlijā) ir dāņu hokejists, centra uzbrucējs, Dānijas hokeja izlases dalībnieks. Pašlaik (2026) Ellers spēlē Nacionālās hokeja līgas kluba Otavas "Senators" sastāvā.

## Spēlētāja karjera
Spēlēt sācis dzimtajā Rodovrē, 2005. gadā hokejists pievienojās zviedru kluba Frölunda HC sistēmai. Tās sastāvā 2007.—08. gada sezonā Ellers debitēja Zviedrijas Elitsērijā, uzsākot profesionālo karjeru. Frölunda HC rindās Ellers aizvadīja arī 2008.—09. gada sezonu, pēc kuras pārcēlās uz Ziemeļameriku.

2009.—10. gada sezonu uzbrucējs uzsāka Amerikas hokeja līgas vienībā Piorijas "Rivermen". Sezonas gaitā gan viņš tika izsaukts uz Sentluisas "Blues", aizvadot septiņas spēles NHL. 2010. gada vasarā Ellers tika aizmainīts uz Monreālas "Canadiens", kuras sastāvā uzbrucējs uzreiz arī nostiprinājās.

2012.—13. gada NHL sezonas lokauta laikā Ellers spēlēja SM līgas vienībā Jiveskiles JYP, taču tad atgriezās "Canadiens". Ellers aizvadīja rezultatīvu saīsināto NHL sezonu, 46 spēlēs atzīmējoties ar 30 rezultativitātes punktiem. 2014. gada vasarā hokejists ar "Canadiens" pagarināja līgumu uz nākamajiem četriem gadiem, taču 2016. gada vasarā tika aizmainīts uz Vašingtonas "Capitals". 2018. gadā kopā ar "Capitals" izcīnīja Stenlija kausu, bija finālsērijas izšķirošo vārtu autors.

2023. gada 1. martā Capitals aizmainīja Eleru uz Kolorādo Avalanche apmaiņā pret otrās kārtas izvēli 2025. gada NHL draftā. Spēlējis arī Pitsburgas "Penguins" rindās. 2025. gada vasarā parakstīja līgumu ar Otavas "Senators".

Dānijas hokeja izlases rindās Ellers spēlējis 2008., 2010. un 2012., 2016., un 2019. gada Pasaules čempionātos.

## Ārējās saites

## Atsauces
Jaunais Noass

**"Jaunais Noass"** () ir dabaspētnieka Džeralda Darela grāmata, kas izdota 1955. gadā. Tajā autors apraksta savas agrīnās dzīvnieku vākšanas ekspedīcijas uz Kamerūnu (1947/1948 un 1949), Gajānu (1950) un Paragvaju (1953/1954).

Grāmatas ievadā Darels rakstīja:
*"Šajā grāmatā esmu aprakstījis trīs dzīvnieku vākšanas ekspedīcijas, kādās esmu piedalījies dažādās pasaules malās, un centies attēlot, kā notiek grūtā, taču interesantā dzīvnieku vākšana. Lielākā daļa cilvēku nevar pat iedomāties, ar kādām grūtībām dzīvnieku vākšanas ekspedīcijās jāsaskaras, lai sagūstītu visus brīnišķīgos [[putni|putnus]] un zvērus, par kuru apskati [[zoodārzs|zoodārzos]] viņi maksā".*

Grāmatu latviski 2003. gadā laida klajā izdevniecība "Nordik".

## Atsauces
Tailers Džonsons

**Tailers Džonsons** (; dzimis 1990. gada 29. jūlijā) ir amerikāņu bijušais hokejists, uzbrucējs.

## Spēlētāja karjera
No 2007. līdz pat 2011. gadam Džonsons spēlēja Rietumu hokeja līgas kluba Spoukenas "Chiefs" sastāvā. 2008. gadā kopā ar komandu izcīnīja Memoriālo kausu. 2011. gada martā uzbrucējs noslēdza trīs gadu līgumu ar Tampabejas "Lightning". 2011.—12. gada sezonu Džonsons aizvadīja Amerikas hokeja līgas vienībā Norfolkas "Admirals", tās rindās izcīnot Kaldera kausu.

2012.—13. gada sezonas gaitā Džonsons aizvadīja 14 spēles Tampabejas "Lightning" sastāvā, taču lielāko sezonas daļu pavadīja AHL klubā Sirakjūsas "Crunch". "Crunch" sastāvā Džonsons kļuva par AHL labāko vārtu guvēju un izcīnīja arī līgas vērtīgākā spēlētāja balvu.

2013.—14. gada sezonā Džonsons nostiprinājās "Lightning" sastāvā, izcīnot vietu komandas pirmajā maiņā. Džonsons sezonu noslēdza ar 50 rezultativitātes punktiem un tika nominēts Kaldera balvai, taču to saņēma Neitans Makinnons. 2014.—15. gada sezonu noslēdza ar 72 punktiem, kopā ar Stīvenu Stemkosu dalot komandas rezultatīvākā spēlētāja godu. 2020. gadā kopā ar "Lightning" izcīnīja Stenlija kausu.

2021. gada 27. jūlijā Džonsons tika aizmainīts uz Čikāgas "Blackhawks" kopā ar otrās kārtas izvēli 2023. gadā, apmaiņā pret Brentu Sībruku. Karjeru 2024. gadā noslēdzis Bostonas "Bruins" vienībā.

## Ārējās saites

## Atsauces
Ciriša ūdenskrātuve

**Ciriša ūdenskrātuve** (arī **Ciriša HES ūdenskrātuve**, **Cirīšu ūdenskrātuve**, **Pesku ezers**) ir hidroelektrostacijas vajadzībām izbūvēta ūdenskrātuve Preiļu novada Aglonas pagastā. Uzstādināta 1960. gadā uz Tartaka Aizpurviešu ezeru virknes vietā, paceļot ūdens līmeni par 10—12 m. Applūdinātie ezeri (no rietumiem uz austrumiem) ir Dziļuksnis, Jagodku ezers, Piertspakurs, Tūleišu ezers, Raudiņu ezers un Sekļu ezers. Hidroelektrostacija atjaunota 2002. gadā, tās jauda 1000 kW.

Ūdenskrātuve izvietojusies subglaciālajā vagā. Krasti slīpi, zemi, dibens dūņains, dūņu slānis 0,1—0,4 m. Austrumu galā no Biešona ietek Ciriša upe, rietumos no Ciriša ezera cauri tek Tartaks. Ezerā piecas salas ar kopējo platību 4,2 ha. Mīt līdaka, asaris, rauda, līnis, karūsa, zutis, vēdzele, plaudis. Krastos vairākas atpūtas vietas un peldvietas.

Ciriša ūdenskrātuves krastā, Sila Daukštos, atrodas valsts nozīmes arheoloģiskais piemineklis  - Siladaukstu senkapi.

## Atsauces
 

## Skatīt arī
* Cirišs